Prof. habil. dr. Vytauto Gudonio parodos bei monografijos pristatymas
2022-04-08 14:00 - 17:00 (Europe/Helsinki) | P. Višinskio viešoji biblioteka
Balandžio 8 d., penktadienį, 14 val. Šiaulių apskrities Povilo Višinskio viešosios bibliotekos Meno ir muzikos skaitykloje atidaroma prof. habil. dr. Vytauto Gudonio paroda bei pristatoma monografija „Žmogaus, turinčio regėjimo negalią, įvaizdis literatūroje ir dailėje, kaip specifinis visuomenės nuostatų atspindys“.
Profesorius, habilituotas psichologijos mokslų daktaras Vytautas Gudonis, atsisakydamas meno kritikos tradicijų, bando į regėjimo negalią pažvelgti rašytojų ir dailininkų akimis, o į jų dailės kūrinius – per meno sociologijos prizmę. Autorius iš sukauptos kolekcijos (6000 vienetų) parodoje pristato tik nedidelę dalį reprodukcijų, kuriose vaizduojamas neįgalus žmogus.

Paroda veiks iki balandžio 20 d.

Respublikinių moksleivių folklorinių šokių varžytuvių „Patrepsynė“ vietinis turas
2022-04-08 14:00 - 17:00 | Šiaulių kultūros centras
Šiaulių kultūros centro Oranžinė salė (Aušros al. 31)

Balandžio 8 d. 14 val.

2022 m. balandžio 8 d. 14 val. Šiaulių kultūros centro Oranžinėje salėje (Aušros al. 31) vyks respublikinių moksleivių folklorinių šokių-varžytuvių „Patrepsynė“ Šiaulių miesto ir Šiaulių rajono turas.
Renginio organizatorius – Šiaulių kultūros centras.
Renginys bus filmuojamas ir fotografuojamas.
Visiems, vyresniems nei 6 metai asmenims, privaloma dėvėti medicinines veido kaukes arba ne žemesnio nei FFP2 lygio respiratorius.

Renginys nemokamas

Tarptautinės sportinių šokių reitingo (WDSF IR LSSF) varžybos „SUN CITY CUP-2022“
2022-04-09 10:00 - 17:00 | Šiaulių arena
Tradicinės tarptautinės sportinių šokių reitingo (WDSF ir LSŠF) varžybos „SUN CITY CUP-2022“ – balandžio 9 d. Šiaulių arenoje!
Pagrindinės varžybos ir finalai vyks nuo 19.00 val.
Šios tradicinės sportinių šokių varžybos kiekvienais metais į Šiaulius sukviečia pajėgiausias ir gražiausias šokėjų poras ne tik iš Lietuvos ,bet ir iš daugelio užsienio valstybių.
Varžybos vykdomos nuo 1994 metų ir yra pamėtos šokėjų bei žiūrovų ,o taip pat turi Lietuvos LSŠF ir Pasaulio WDSF reitingo statusą. Turint šį statusą varžybos turi atitikti aukštą organizacinį lygį.
Žiūrovai turės galimybę pasimėgauti nuostabiais aukšto lygio šokėjų porų pasirodymais bei unikalia atmosfera.
Varžybų organizatoriai: Šiaulių miesto savivaldybė, Šiaulių sportinių šokių klubas „Šypsena“, Lietuvos ir Pasaulio sportinių šokių federacijos.
Renginių uždarose erdvėse žiūrovai, dalyviai ir aptarnaujantis personalas turi laikytis tuo metu galiojančių LR SAM operacijų vadovo nustatytų reikalavimų.
Primename, kad Galimybių pasas nebėra privalomas, tačiau renginio žiūrovai privalo dėvėti nosį ir burną dengiančius respiratorius (ne žemesnio nei FFP2 lygio).

Humoro klubas su programa "Su visais padažais"
2022-04-09 19:00 | Šiaulių arena
Per praėjusius porą metų apvažiavę visą Lietuvą, „Humoro klubo“ komikai pagaliau pradeda naują turą „Su visais padažais“. Kaip galima spėti iš pavadinimo – čia bus visko, bet daugiausiai – juoko.
Kviečiame!
Tradiciškai į sceną lips:
Paulius Ambrazevičius
Mantas Bartuševičius
Vaidotas Šiožinis
Durys: 18:00
Pasirodymas: 19:00
N16. Informacija gali daryti neigiamą poveikį nepilnamečiams.
Pagrindinė renginio informacija
Nuolaidos: netaikomos
Nemokamai: vaikai nemokamai neįleidžiami
Renginio trukmė : ~1 val. 30 min.
Pertrauka: yra
Dėl išankstinių maisto užsakymų renginiams kreiptis tel. +370 671 34555
Organizatorius: Viešoji įstaiga „Juoko kalvė”

Spektaklis "Kaštonė"
2022-04-10 12:00 | Šiaulių dramos teatras
Daiva Čepauskaitė
(pagal A. Čechovo apsakymą „Kaštonė“)
Spektaklis visai šeimai
Režisierius – Arvydas Lebeliūnas
Scenografė ir kostiumų dailininkė – Birutė Sodeikaitė
Kompozitorius – Jonas Sakalauskas
VAIDINA:
Kaštonė – Inga Jarkova, Monika Šaltytė
Luka Aleksandryčius – Rolandas Dovydaitis, Eduardas Pauliukonis
Fiodoras – Aidas Matutis, Aurimas Žvinys
Ivanas – Anicetas Gendvilas
Chavronja – Nomeda Bėčiūtė, Danguolė Petraitytė
Žoržas – Juozas Žibūda
Cirko primadona – Jūratė Budriūnaitė
Cirko artistai – Juozas Bindokas, Romanas Dudnikas, Aurimas Pintulis
Spektaklis vaikams pagal žinomo rusų rašytojo ir dramaturgo Antono Čechovo (Антон Чехов) apsakymą „Kaštonė“ (Каштанка). 1892 metais išleista knyga daugelio literatūros kritikų pripažinta vienu talentingiausiu kūrinių apie gyvūnus vaikams. Rašytojo apsakymas – tai jautri istorija apie draugystę, talentą ir ištikimybę mielos kalytės Kaštonės akimis. Benamę ją priglaudžia cirko artistų šeima. Kaštonei puikiai sekasi triukai, ji randa ne tik naujus namus, bet ir draugus: žąsiną Ivaną, katiną Fiodorą ir kiaulę Chavronją. Jaudinantį debiuto vakarą lyg tyčia cirko pasirodymo ateina žiūrėti buvę jos šeimininkai. Kaštonei tenka skausminga dilema: likti cirke ir mėgautis atskleisto talento šlove ar grįžti pas išsiilgtą šeimą.
Pjesės autorė Daiva Čepauskaitė išsaugojo tik A. Čechovo apsakymo veikėjų vardus ir charakterius. Kalaitė Kaštonė, žąsinas Ivanas, katinas Fiodoras ir kiaulė Chavronja spektaklyje – tai vaikai, dėl kokių nors priežasčių praradę savo namus, pamesti, pabėgę ar paklydę, priglausti cirke, kuriame auga, mokosi ir lavina savo talentus. Tačiau, bet kokiai progai pasitaikius, jie grįžta į namus, kurių niekada nesiliovė ilgėjęsi, sapnavę, apie juos svajoję.
Pasak režisieriaus Arvydo Lebeliūno, „Kaštonė“ – tai spektaklis apie grįžimą namo, net jei dėl to tenka atsisakyti brangios draugystės, atkakliu darbu pasiekto populiarumo ir tikėtinos cirko artisto šlovės.
Spektaklio trukmė – 1 val. 40 min.

Edukacija suaugusiesiems „Šeimos židinys“
2022-04-11 18:00 | Šiaulių kultūros centras
Šiaulių kultūros centras kviečia į Keramikos studiją suaugusiesiems. Užsiėmimų metu, padedant profesionaliam keramikui, bus galima įgyvendinti savo kūrybinius sumanymus, įgyti naujų įgūdžių ir patirti teigiamų emocijų. Ši veikla susideda iš dviejų užsiėmimų. Per pirmąjį užsiėmimą bus lipdoma bei dekoruojama, per antrąjį – glazūruojama. Keramikos studija atvira ir pradedantiesiems, ir pažengusiems keramikos gerbėjams.
Edukacinio užsiėmimo metu bus sukuriama auksu puošta žvakidė „Šeimos židinys“. Tai pagonybės laikus menantis vestuvių simbolis, kurį tėvai, linkėdami negęstančios namų šilumos, dovanoja jaunavedžiams. Žvakidė bus kuriama iš balto, plastiško molio arba porceliano, dekoruojama paukščiukais, gėlių žiedais.
Antras užsiėmimas, kurio metu bus glazūruojama, vyks balandžio 20 d.
Vieno užsiėmimo trukmė: ~2 val.
Dalyvių skaičius: nuo 10 iki 15
Kaina 1 asmeniui už du edukacinius užsiėmimus: 22 Eur
Į kainą įskaičiuotos visos lipdymui ir glazūravimui reikalingos priemonės.
Būtina registracija tel. +370 678 53 171, el. p. vaida.dambrauskiene@siauliukc.lt

Filmo „Mėlyna kaip apelsinas žemė“ (2020) peržiūra
2022-04-13 18:00 | Šiaulių kultūros centras
Šiaulių kultūros centras kviečia į filmo „Mėlyna kaip apelsinas žemė“ peržiūrą.
Mėlyna kaip apelsinas žemė (The Earth is Blue as an Orange)
N-7
Ukraina, Lietuva / 2020 / 74 min.
Žanras: drama
Režisierė: Iryna Tsilyk
Scenarijaus autorė: Iryna Tsilyk
Operatorius: Viacheslav Tsvietkov
Prodiuserės: Giedrė Žickytė, Anna Kapustina
Kalba: rusų, ukrainiečių
Subtitrai: lietuvių
Platintojas: Moonmakers
Žymiajame „Sundance“ (JAV) kino festivalyje už geriausią režisūrą apdovanotas dokumentinis filmas atskleidžia fronto linijoje Donbase, Ukrainoje, gyvenančios šeimos kasdienybę. Kol išorinį pasaulį kausto bombų garsai ir chaosas, vieniša mama Ana ir jos keturi vaikai karo zonoje sugeba išsaugoti savo namus – juose ramu kaip rojuje, pilna gyvybės ir šviesos. Aistra kinui, užvaldžiusi visus šeimos narius, įkvepia juos filmuoti, montuoti ir pristatyti filmą, įkvėptą jų pačių gyvenimo karo metu. Kūrybinis procesas atskleidžia, kokią galią ir magiją turi menas katastrofos akivaizdoje. Anai ir vaikams traumos transformavimas į kūrybą yra vienintelis būdas išlikti žmonėmis.
Daugybės tarptautinių apdovanojimų sulaukusį filmą prodiusavo žinoma Lietuvos kino režisierė Giedrė Žickytė („Šuolis“) ir jos įkurta studija „Moonmakers“. Statant filmą dirbo gausi lietuvių komanda.

Šiaulių kultūros centro Kamerinė salė (Aušros al. 31)

Balandžio 13 d. 18 val.

LKL: ŠIAULIAI-7BET – LABAS GAS
2022-04-14 18:30 | Šiaulių arena
Lietuvos krepšinio lygos (LKL) čempionate Šiaulių „Šiauliai-7bet” priima svečius iš Prienų – „Labas Gas” krepšininkus.
Būkite arenoje – palaikykite geltonai juodus!

K2 Comedy. Kritę Angelai
2022-04-14 20:00 | Šiaulių kultūros centras
Šiaulių kultūros centro Kamerinė salė (Aušros al. 31)

Balandžio 14 d. 20 val.

12 Eur

K2 Comedy trupė – Antanas Sadauskas, Emilis Jokūbas ir Mantas Patarakas, pradeda savo antrąjį stand up turą po Lietuvą. Kodėl Kritę Angelai? Nes mes, kaip ir Jūs, gyvenime ne kartą esame kritę – nuo laiptų, ant ledo, prie klubo. Ir Angelais galim save vadinti, nes turime po baltą golfą su lakierkom. Tai yra antroji mūsų „K2 Comedy“ trupės programa.
Grįžtame po metų labiau patyrę ir patobulėję. Pažadame, kad nebūsime apsirengę tais šlykščiais baltais rūbais ir bajeriai bus ne apie Dievą ir mišias.
Durys: 19:00
Pasirodymas: 20:00
Amžiaus cenzas: N-18

Donatas Montvydas I TURAS 1987
2022-04-16 20:00 | Šiaulių arena
Ką tik visose skaitmeninėse muzikos platformose gerbėjams į rankas atidavęs savo naujausią albumą „1987“, Donatas Montvydas nesiruošia sustoti. Priešingai – su galinga jėga jis grįžta į „Šiaulių“ areną.
„Šiaulių“ arenoje įvyksiantis koncertas kruopščiai dėliojamas, o prie vizualinių ir techninių sprendimų prisideda talentingiausi Lietuvos kūrėjai.
Įspūdingas šou Šiauliuose – tai duoklė ką tik pasirodžiusiam albumui „1987“. Būtent jis paskatino sukurti koncerto konceptą, kur dar ryškiau atsispindės atlikėjo muzikinė kelionė, asmeniniai išgyvenimai, jausmai, kuriuos jis suguldė į vieną atviriausių savo albumų.
Šiame koncerte bus įgyvendinti tokie užmojai, kaip milžiniškos kinetinės platformos kabančios ore, išskirtinis scenos išplanavimas leidžiantis išnaudoti visas arenos galimybes, muzikiniai akcentai palydėti pirotechnikos naujovėmis.
Garsas yra tik viena iš sudedamųjų šou emocinio efekto dalių, tikslas yra įtraukti žiūrovą į pasirodymą ir tapti jo dalimi, provokuojant visus įmanomus pojūčius.

Festivalis „Resurrexit“
2022-04-18 08:00 - 2022-04-24 17:00
Balandžio 18 d., pirmadienis, 21 val.
Šiaulių Švč. Mergelės Marijos Nekaltojo Prasidėjimo bažnyčia (Gegužių g. 57)
Festivalio atidarymo koncertas
APSAUGANTI SKRAISTĖ John Tavener
KORNELIJA KUPŠYTĖ (violončelė)
KLAIPĖDOS KAMERINIS ORKESTRAS
ŠIAULIŲ KAMERINIS ORKESTRAS „CAMERATA SOLARIS“
—
Balandžio 19 d., antradienis, 19 val.
Šiaulių kamerinė salė „Polifonija“ (Aušros al. 15)
DIEVIŠKASIS MIKELANDŽELAS Teatralizuota programa
DAIVA ŠKELEVAITĖ (aktorė)
MINDAUGAS ZIMKUS (tenoras)
PAULĖ GUDINAITĖ (fortepijonas)
GINTAUTAS ALEKNA (video projekcijos)
—
Balandžio 20 d., trečiadienis, 18 val. (po šv. Mišių)
Šiaulių Šv. Jurgio bažnyčia (Kražių g. 17)
STAČIATIKIŲ MUZIKA
VYRŲ KAMERINIS CHORAS „LOGOS“ (Latvija)
—
Balandžio 21 d., ketvirtadienis, 19 val.
Šiaulių kamerinė salė „Polifonija“ (Aušros al. 15)
MUZIKINIAI SAPNAI
STYGINIŲ KVARTETAS „ALFAMA“ (Belgija):
PIETER JANSEN (I smuikas)
CAROLINE DENYS (II smuikas)
MORGAN HUET (altas)
RENAAT ACKAERT (violončelė)
—
Balandžio 22 d., penktadienis, 19 val. (po šv. Mišių)
Šiaulių Švč. Mergelės Marijos Nekaltojo Prasidėjimo bažnyčia (Gegužių g. 57)
ANGELŲ ŠOKIS
DARIO TESKERA (trimitas / Kroatija)
MARIO PERESTEGI (vargonai / Kroatija)
—
Balandžio 22 d., penktadienis, 10-18 val.
Šiaulių akademijos Informacijos centras (Vytauto g. 84)
KONFERENCIJA
RELIGINĖ MUZIKA: MENAS, MOKSLAS, PRAKTIKA
—
Balandžio 23 d., šeštadienis, 15 val.
Šiaulių kamerinė salė „Polifonija“ (Aušros al. 15)
MIŠIOS TANGO RITMU
NORA PETROČENKO (mecosopranas)
LAIMONAS SALIJUS (akordeonas)
DAINIUS RUDVALIS (kontrabosas)
DALIA JATAUTAITĖ (fortepijonas)
KAUNO STYGINIŲ KVARTETAS
KAUNO MIŠRUS CHORAS „SALUTO“
—
Balandžio 23 d., šeštadienis
SKAMBANČIOS ŠIAULIŲ BAŽNYČIOS
18 val. Šiaulių Šv. apaštalų Petro ir Pauliaus katedra (Aušros takas 3)
„ĄŽUOLŲ KLUBO“ VYRŲ CHORAS
RENATA MARCINKUTĖ-LESIEUR (vargonai)
19 val. Šiaulių Švč. Mergelės Marijos Nekaltojo Prasidėjimo bažnyčia (Gegužių g. 57)
VILNIAUS SAKRALINĖS MUZIKOS CHORAS „ADORAMUS“
18 val. Šiaulių Šv. Jurgio bažnyčia (Kražių g. 17)
MIŠRUS JAUNIMO CHORAS „EXAUDI“
VILNIAUS ŠV. JUOZAPO KUNIGŲ SEMINARIJOS CHORAS
18 val. Šiaulių Šv. Ignaco Lojolos bažnyčia (Vilniaus g. 247B)
VDU AKADEMINIS CHORAS „VIVERE CANTUS“
—
Balandžio 24 d., sekmadienis, 19 val.
Šiaulių Švč. Mergelės Marijos Nekaltojo Prasidėjimo bažnyčia (Gegužių g. 57)
Festivalio uždarymo koncertas
RESURRECTIO
JOVITA VAŠKEVIČIŪTĖ (mecosopranas)
MINDAUGAS JANKAUSKAS (tenoras)
STEPONAS ZONYS (baritonas)
PAULINA BAKŠAITĖ (saksofonas)
Ansamblis GIUNTER PERCUSSION
VAIVA EIDUKAITYTĖ-STORASTIENĖ (klavesinas / vargonai)
RENATA MARCINKUTĖ-LESIEUR (vargonai)
ŠV. KRISTUPO PUČIAMŲJŲ KVINTETAS
ŠV. KRISTOFORO KAMERINIS ORKESTRAS
ŠIAULIŲ VALSTYBINIS KAMERINIS CHORAS „POLIFONIJA“
Dirigentė AGNIESZKA FRANKÓW-ŻELAZNY (Lenkija)

Koncertas „GRAŽIAUSIOS PASAULIO ARIJOS IR ROMANSAI“
2022-04-21 18:00 | Chaimo Frenkelio viloje
Balandžio 21 d., ketvirtadienį, 18 val. Chaimo Frenkelio viloje (Vilniaus g. 74, Šiauliai) vyks koncertas „Gražiausios pasaulio arijos ir romansai“. Koncertą atliks Levan Makaridze (bosas, Sakartvelas), jam akomponuos Daiva Šulcaitė (fortepijonas, Lietuva).

Levan Makaridze – vienas iš populiariausių savo kartos bosų Sakartvele. Jis jau 5 metus yra Tbilisio valstybinio operos ir baleto teatro solistas ir visame pasaulyje žinomo ansamblio „Suliko“ narys.
L. Makaridze per savo karjerą sukūrė įsimintinus vaidmenis Tbilisio valstybiniame operos ir baleto teatre, tarptautinėse operose Kinijoje ir Italijoje. Jo repertuare žinomiausios pasaulio arijos ir kartvelų liaudies folkloras.
Drauge su Tbilisio valstybinio operos ir baleto teatro solistų ansambliu „Suliko“ L. Makaridze yra apkeliavęs visą pasaulį. Šis ansamblis – tautinio identiteto skleidėjas, tarptautinių kultūrinių mainų puoselėtojas, subtilaus, sodraus kartveliško dainavimo perlas. Kaip kartvelų kultūros ambasadorius ansamblis „Suliko“ koncertuoja visame pasaulyje, bet, pasak paties L. Makaridzės, Lietuvai jis jaučia išskirtinius sentimentus. Čia yra koncertavęs beveik dešimtį kartų ir visad sutinkamas lyg namuose.

Šis koncertas – solistui ypatingas. Jis pirma kartą Lietuvoje surengs savo solinį koncertą, klausytojams atliks žinomiausias pasaulio operų arijas, romansus. Skambės V. A. Mocarto, Dž. Verdžio, F. Šuberto, M. Glinkos, P. Čaikovskio, Z. Paliashvili kūriniai ir kartvelų liaudies dainos.

Bilietus galima įsigyti Chaimo Frenkelio vilos kasoje. Bilieto kaina – 12 Eur, su nuolaida – 10 Eur. Kasos tel. (8 41) 52 43 89.

Koncertas atkeltas iš kovo 8 d. Galioja tie patys bilietai.

INFORMACIJA APIE RENGINĮ

Data:
2022-04-21

Laikas:
18:00 val.

Vieta:
Chaimo Frenkelio vila

Adresas:
Vilniaus g. 74, Šiauliai

„Sare Roma“ ir Ištvano Kvik koncertas
2022-04-21 18:30 | Šiaulių kultūros centras
Šiaulių kultūros centro Didžioji koncertų salė (Aušros al. 31)

Balandžio 21 d. 18:30 val.

15 ir 21,36 Eur

Temperamentinga ir gyvai atliekama romų muzika yra, be abejonės, viena turtingiausių ir spalvingiausių pasaulyje. Charizmatiškasis Ištvanas Kvik bei romų teatras „Sare Roma“ kviečia į ypatingą koncertą, kuriame autentiškas muzikantų, dainininkų ir šokėjų kolektyvas parodys užburiantį aistros ir laisvės pasaulį. Pasidovanokite pačią geriausią dovaną – gerą nuotaiką, šypsenas ir neišdildomus įspūdžius!
SVARBU: SARE ROMA palaiko bei remia nuo karo nukentėjusius ukrainiečius, todėl dalis už bilietus gauto pelno bus paaukota Šiaulių ukrainiečių bendrijai „Karpatai“, kuri rūpinasi į Lietuvą atvykusiais nukentėjusiais nuo karo Ukrainos piliečiais.
Nebūkime abejingi – per muziką, dainą ir šokį padėkime vieni kitiems!

Džiazo vakaras – Rafał Jackiewicz Quartet
2022-04-21 18:30 | Šiaulių dramos teatras
RAFAŁ JACKIEWICZ QUARTET sudaro jaunos kartos džiazo muzikos atstovai. Atlikėjai ieško savito skambėjimo: jų muzika alsuoja žaismingumu ir entuziazmu, o stilių galima apibūdinti kaip modernų, šiuolaikinį džiazą ar world music. Kvarteto repertuarą sudaro autorinės liderio kompozicijos.

Kvarteto lyderis ir įkūrėjas Rafał Jackiewicz savo muzikinį kelią pradėjo Lietuvoje, vėliau mokslus tęsė Lenkijoje, kur su bendraminčiais subūrė ne vieną muzikinį projektą. Visi kvarteto muzikantai yra prestižinių muzikos akademijų Lenkijoje absolventai.

RAFAŁ JACKIEWICZ QUARTET
Rafał Jackiewicz – saksofonas
Piotr Dziadkowiec – klavišiniai
Maciej Kitajewski – bosinė gitara
Damian Szajkowski – būgnai

LKL: ŠIAULIAI-7BET – UNICLUB CASINO-JUVENTUS
2022-04-21 18:30 | Šiaulių arena
Lietuvos krepšinio lygos (LKL) čempionate Šiaulių „Šiauliai-7bet” priima svečius iš Utenos – „Uniclub Casino-Juventus”.
Būkite arenoje – palaikykite geltonai juodus!
Pagrindinė renginio informacija
Nuolaidos: 50 % moksleiviams, studentams, senjorams, neįgaliesiems (VIP kėdėms ant parketo nuolaida netaikoma)
Nemokamai: vaikai iki 6 metų neužimantys papildomos vietos ir su vienu iš tėvų
Organizatorius: Krepšinio klubas „Šiauliai”

Natalijos Bunkės koncertas
2022-04-22 19:00 | Šiaulių arena
Jau balandžio 22 dieną, Šiauliuose, Šiaulių arenos mažoje salėje, viena populiariausių dainininkių Lietuvoje – Natalija Bunkė surengs savo specialų pavasario koncertą! Jūsų laukia specialiai paruošta Tina Dance šokėjų programa, stulbinantys pasirodymams ruošti dizainerių kostiumai, populiariausi visų laikų Natalijos Bunkės hitai bei naujausi jos singlai.
Nepraleiskite pirmojo šiais metais dainininės koncerto Jūsų mieste su atnaujinta koncertine programa ir pasirodymais.

Pavasarinė mugė ,,Stilius ir skonis“
2022-04-23 10:00 - 17:00 | Šiaulių arena
Mėgstantys pasipuošti ir kurti savo stilių atras mugėje stilingų ir unikalių dizainerių drabužių, aksesuarų ir juvelyrikos gaminių.Tačiau papuošti galima ne tik save bet ir savo namus, mugėje rasite gausybę rankų darbo interjero puošmenų, tiek dekoratyvinių tiek praktiškų.
O Lietuvos amatininkai ir tautodailininkai atveš ,be kita ko, keramikos,medžio ir odos gaminių. Žinoma mugė pristatys jums ne tik Stilių bet ir skonį, skanėstai nuklos mugės stalus ir kvies gurmanus įsigyti gardžių užkandžių.
Tad nepraleiskite progos apsilankyti ,,Stilius ir skonis“ mugėje balandžio 23d.
Mugės laikas nuo 10 val. iki 17 val.
Įėjimas nemokamas.

Vaikų Velykėlės su choreografijos studija „Impresija“
2022-04-24 13:00 - 17:00
Šiaulių kultūros centro Rėkyvos kultūros namai (Energetikų g. 7)

Balandžio 24 d. 13 val.

Balandžio 24 d., sekmadienį, 13 val. Šiaulių kultūros centro Rėkyvos kultūros namuose vyks šventė „Vaikų Velykėlės“ su choreografijos studija „Impresija“.
Renginyje dalyvaus Šiaulių kultūros centro choreografijos studija „Impresija“ (meno vadovė Inga Al Shammas), Šiaulių kultūros centro vokalo studija „Rokoko“ (meno vadovė Rasa Kauneckaitė), Šiaulių kultūros centro liaudiškų šokių ansamblio „Kalatinis“ choreografijos grupė (meno vadovė Vanda Verkulienė).
Visiems, vyresniems nei 6 metai asmenims, privaloma dėvėti medicinines veido kaukes arba ne žemesnio nei FFP2 lygio respiratorius.
Raginame visus žiūrovus, įsigijusius bilietus į renginius, renginio dieną pasitikrinti informaciją, ar renginys nėra atšauktas ar perkeltas.
Organizatorius Šiaulių kultūros centras

Fortepijoninės muzikos vakaras. Hans Zimmer ir kiti
2022-04-25 18:00 | Šiaulių kultūros centras
Muzika, kuri sužavėjo milijonų klausytojų širdis visame pasaulyje.
Koncerto programoje geriausi legendiniai hitai, kuriuos myli milijonai klausytojų ir kurie tapo pasaulio muzikos šedevrais.
Koncerte išgirsite visų laikų legendinių kūrinius, taip pat pačius populiariausius pamėgtų filmų garso takelius: Hans Zimmer, Ramin Djawadi, Ennio Morricone, Astor Piazzolla, Ludovico Einaudi, Queen, Secret Garden, Nino Rota, James Last, Francis Lai, Titanic, Love Story ir kitus.
Populiari elito muzika, neįtikėtina energija ir gražus apšvietimo dizainas leis jums pasinerti į nepamirštamą legendinių hitų magijos pasaulį.
Renginyje pasirodymus surengs Tarptautinio projekto „Music without borders“ solistai, Alvydas Pociūnas – rojalis (Lietuva), Tomas Ramančiūnas – violončelė (Lietuva).
Dalis pajamų iš bilietų pardavimo skiriama labdarai – Ukrainos Respublikos karo aukoms, pabėgėliams ir vargstantiems.
Visiems, vyresniems nei 6 metai asmenims, privaloma dėvėti medicinines veido kaukes arba ne žemesnio nei FFP2 lygio respiratorius.
Raginame visus žiūrovus, įsigijusius bilietus į renginius, renginio dieną pasitikrinti informaciją, ar renginys nėra atšauktas ar perkeltas.

LKL: ŠIAULIAI-7BET – DZŪKIJA
2022-04-25 18:30 | Šiaulių arena
Lietuvos krepšinio lygoje (LKL) Šiaulių „Šiauliai-7bet” stoja į kovą su svečiais iš dzūkų – Alytaus „Dzūkijos” krepšininkais.
Įsigyti bilietai galios ir nukeltose rungtynėse, tačiau norinčius susigrąžinti pinigus prašome kreiptis į bilietų platintoją – BILIETŲ GRĄŽINIMAS.
Pagrindinė renginio informacija
Nuolaidos: 50 % moksleiviams, studentams, senjorams, neįgaliesiems (VIP kėdėms ant parketo nuolaida netaikoma)
Nemokamai: vaikai iki 6 metų neužimantys papildomos vietos ir su vienu iš tėvų
Organizatorius: Krepšinio klubas „Šiauliai”

Edukacija suaugusiesiems „Saldaininė“
2022-04-27 18:00 | Šiaulių kultūros centras
Šiaulių kultūros centras kviečia į Keramikos studiją suaugusiesiems. Užsiėmimų metu, padedant profesionaliam keramikui, bus galima įgyvendinti savo kūrybinius sumanymus, įgyti naujų įgūdžių ir patirti teigiamų emocijų. Ši veikla susideda iš dviejų užsiėmimų. Per pirmąjį užsiėmimą bus lipdoma bei dekoruojama, per antrąjį – glazūruojama. Keramikos studija atvira ir pradedantiesiems, ir pažengusiems keramikos gerbėjams.
Edukacinio užsiėmimo metu bus sukuriamas auksu puoštas keraminis indas „Saldaininė“, dekoruotas stilingomis gyvūnų figūromis. Vienetiniam indui sukurti bus naudojamas baltas arba juodas molis. Gaminys suteiks Jūsų namams jaukumo, bus funkcionalus, estetiškas daiktas.
Antras užsiėmimas, kurio metu bus glazūruojama, vyks gegužės 4 d.
Vieno užsiėmimo trukmė: ~2 val.
Dalyvių skaičius: nuo 10 iki 15
Kaina 1 asmeniui už du edukacinius užsiėmimus: 22 Eur
Į kainą įskaičiuotos visos lipdymui ir glazūravimui reikalingos priemonės.
Būtina registracija tel. +370 678 53 171, el. p. vaida.dambrauskiene@siauliukc.lt

Motinos dienai skirtas koncertas „Gerumo sparnai“
2022-04-28 18:00 | Šiaulių kultūros centras
Šiaulių kultūros centro Didžioji koncertų salė (Aušros al. 31)

Balandžio 28 d. 18 val.

2022 m. balandžio 28 d. 18 val. Šiaulių kultūros centro Didžiojoje koncertų salėje (Aušros al. 31) vyks Motinos dienai skirtas koncertas „Gerumo sparnai“.
Renginyje dalyvaus Šiaulių kultūros centro choreografijos studija „Aušrelė“ (meno vad. Mindaugas Kosaitis, meno vad. asist. Vita Adomėnaitė-Butnorienė), Šiaulių kultūros centro vokalo studija „Rokoko“ (meno vad. Rasa Kauneckaitė), Šiaulių kultūros centro liaudiškų šokių ansamblio „Kalatinis“ choreografijos grupė (meno vad. Vanda Verkulienė), Šiaulių kultūros centro liaudiškų šokių grupė „Vajaunas“ (meno vad. Romualdas Laugalis) bei Šiaulių Jovaro progimnazijos ir Didždvario gimnazijos vaikų ir jaunimo tautinių šokių ansamblis „Šėltinis“ (meno vad. Violeta ir Romualdas Laugaliai).
Visiems, vyresniems nei 6 metai asmenims, privaloma dėvėti medicinines veido kaukes arba ne žemesnio nei FFP2 lygio respiratorius.
Įėjimas su kvietimais.
Organizatorius Šiaulių kultūros centras

Grupės „Sisters On Wire“ koncertas
2022-04-29 19:00
Balandžio mėnesį grupė „Sisters On Wire” leisis į savo pirmąjį koncertinį turą „Virsmas” per penkis Lietuvos miestus.
Artėjančiame ture dainos „Mėlyna Mėlyna” autoriai sukurs ypatingą atmosferą, kurioje netrūks ir muzikinių staigmenų. Klausytojai galės pirmieji išgirsti naujausius ir dar neišleistus grupės kūrinius. „Grojant paskutinius vasaros koncertus, kurių buvo nemažai, supratome, mums, kaip atlikėjams, jau norisi daugiau. Mes žinome, kad mūsų pasirodymai gali būti įdomesni, gali geriau skambėti”, – dalijasi įspūdžiais „Sisters On Wire”.
„Žodis „Virsmas” labai gerai apibūdina kas įvyko per pastaruosius porą metų. Mes pasikeitėm, pasikeitė dainos, pasikeitė garsas, mes išaugom, kaip atlikėjai. Laikotarpis nuo lietuviškų dainų etapo pradžios iki dabar mūsų grupei vienareikšmiškai reiškia virsmą”, – atvirauja Olegas.
Grupė teigia, esanti įsitikinusi, kad klausytojas nepasigailės atėjęs į koncertą. „Dažniausi komentarai, kurių sulaukdavome po pasirodymų buvo apie mūsų paprastumą ir nuoširdumą, tas paliečia labiausiai. Taip ir yra. Mes keturi draugai, laimingi, mylintys savo veiklą bei transliuojantys tai scenoje. O dabar prie mūsų dar prisidėjo ir didelė bei profesionali komanda – tai padės pakelti pasirodymus į naują lygį.”
Visiems, vyresniems nei 6 metai asmenims, privaloma dėvėti medicinines veido kaukes arba ne žemesnio nei FFP2 lygio respiratorius.
Raginame visus žiūrovus, įsigijusius bilietus į renginius, renginio dieną pasitikrinti informaciją, ar renginys nėra atšauktas ar perkeltas.

Ukrainos ir Lietuvos atlikėjų paramos koncertas „Kovojančiai sesei"
2022-05-03 19:00 | Šiaulių kultūros centras
Gegužės 3 d. 19 val. Šiaulių kultūros centre vyks populiarių Ukrainos ir Lietuvos atlikėjų paramos koncertas „Kovojančiai sesei“, kurio metu bus renkama parama Ukrainos gynėjams.

Renginyje dalyvaus „TaRuta“, „E.K.A“, Šarūnas Mačiulis, Kęstutis Jablonskis, „Fused Trio“, „Šviesiai-tamsūs“, „Kasetė“.

Organizatorius VšĮ „Remigijaus akcija“, partneris – Šiaulių kultūros centras

Renginys nemokamas

Komedija „Neplanuotas pasimatymas“
2022-05-04 18:00 | Šiaulių kultūros centras
Įsivaizduokite, kad Jūs ruošiatės eiti į šventinį vakarėlį Naujųjų metų išvakarėse, o Jus įviliojo į neplanuotą pasimatymą.
Spektaklio personažai, atrodytų, neturi nieko bendro. Jis – uždaras vienišius. Ji – trykštanti energija, besidžiaugianti gyvenimu moteris. Komedija įgauna pagreitį, kai šie du personažai susitinka švenčių išvakarėse viename bute. Ji planuoja eiti į naujametinį kaukių vakarėlį. Jis telefonu prašo trumpam užbėgti pas jį į namus, antraip grasina iššokti pro langą. Ji geraširdiškai bėga gelbėti nepažįstamojo, o jis įvilioja ją į neplanuotą pasimatymą ir dar ketina atskleisti paslaptį, kuri apvers jos gyvenimą aukštyn kojomis.
Daugiau siužeto vingių neatskleisime, nors jų šioje komedijoje žiūrovams autoriai paruošė dar ne vieną. Aktoriai spektaklyje meistriškai atskleidžia ne tik komedijos spalvingumą, bet ir subtiliai perteikia žmogiškųjų santykių psichologinius niuansus. Kada spektaklyje personažų santykiai pasiekia emocinį piką, juos sutramdo atvykęs pareigūnas. Sėkmingam komedijos ritmui ir vaidybinių pustonių paieškai talentingai diriguoja režisierius Ričardas Vitkaitis.
Režisierius – Ričardas Vitkaitis
Vertė ir adaptavo – Ramūnas Šimukauskas
Scenografija ir kostiumai – Eglė Krasnovė
Vaidina:
Kristina – Vitalija Mockevičiūtė
Darius – Andrius Bialobžeskis arba Ramūnas Šimukauskas
Policininkas – Donatas Šimukauskas arba Ramūnas Šimukauskas
N-16
Trukmė – 1 val. 20 min (be pertraukos).

„Trumpas kinas“ trumpametražių filmų programa – „TRUMPAS KINAS. Viskas apie mus“
2022-05-04 18:00 | Fotografijos muziejus
gegužės 4 d., trečiadienį, 18 val. Fotografijos muziejuje (Vilniaus g. 140, Šiauliai) vyks festivalio „Trumpas kinas“ trumpametražių filmų programa – „TRUMPAS KINAS. Viskas apie mus“, kviečianti pasinerti į ironijos, romantiškų jausmų, nostalgijos ir veiksmo kupinus gyvenimus.
Penkiose lietuvių kino kūrėjų istorijose apstu komiškos ir sukrečiančios realybės atspindžių, artumo paieškų, kasdienių pralaimėjimų. Čia keliami klausimai, kodėl taip sunku mylėti, apie ką limuzine kalba nepažįstami žmonės ir kaip išgyventi susitikimą su susvetimėjusia šeima. Filmai buvo pristatyti Venecijos, Varšuvos, Londono, Glazgo filmų festivaliuose ir toliau tęsia savo kelionę Lietuvoje.
Programos trukmė: 79 min.
Amžiaus cenzas: N-13.
Filmai įgarsinti lietuviškai, su angliškais subtitrais.
Bilieto kaina – 5 Eur, su nuolaida – 2,5 Eur. Nuolaida taikoma moksleiviams, studentams, senjorams ir neįgaliesiems.
Bilietus galima įsigyti prieš filmų seansą, Fotografijos muziejuje.

INFORMACIJA APIE RENGINĮ

Data:
2022-05-04

Laikas:
18:00 val.

Vieta:
Fotografijos muziejus

Adresas:
Vilniaus g. 140, Šiauliai

Kauno šokio teatras „AURA“. PLUTO
2022-05-04 18:30 | Šiaulių dramos teatras
Šokio spektaklis „PLUTO” (chor. Matthew Dane Livingston, JAV).
Astrologijoje, Pluto yra transformacijos ir pokyčių planeta. Tai kartos planeta,o tai reiškia, kad skirtingas kartas ji valdo skirtingais būdais, atsižvelgiant į jos vietą danguje kliaujantis jūsų gimimo metu ir vieta. Pavyzdžiui, pirmuosiuose astrologijos namuose, kuriuose kalbama apie savo įvaizdžio kūrimą, formavimą, Pluto stengiasi dramatiškai tobulinti Jūsų esybę. Kas nutinka, kai suvokiame, kad tai kas mes esame, nėra tai, kuo mums lemta būti? Pokalbis tarp mūsų vidinio vaiko ir šešėlyje esančio „aš” palieka mus nesibaigiančioje dilemoje, kurioje siekiame nebūti nei per silpni, nei per stiprūs.

Atsakymas: mes esame viskas ir nieko. Esame geri ir blogi. Esame švelnūs ir griežti. Mes visada esame netinkami ir tampame tinkamais kiekvieną dieną. Raskite ramybę tamsoje, nes šviesa be jos negali egzistuoti. Leisk sau atgimti ir pakilti kaip feniksui iš pelenų, kaip darei jau ne kartą.

Choreografija: Matthew Dane Livingston
Šviesų dizainas: Matthew Dane Livingston ir Monika Šerstabojevaitė
Kostiumai: Matthew Dane Livingston &amp
Kristina Čyžiūtė Svirskienė
Šokėjai: Chih-Yuan Yang, Ester Bega, Gavin Law, Julija Mintautė, Kris Dao Nicholls, Ludovico Murgia, Natsuho Matsumoto, Pepe Jaimes

Teatro meno vadovė: Birutė Letukaitė

Labai kviečiame ukrainiečius stebėti „Auros” pasirodymus nemokamai.

Filmas „Vyras už pinigus“
2022-05-05 19:00
Gegužės 5 d. 19 val. Šiaulių kultūros centro Rėkyvos kultūros namuose (Energetikų g. 7) bus rodomas filmas „Vyras už pinigus“.
„Vyras už pinigus“ – romantinė komedija apie meilę, pinigus ir mokesčius, kupina humoro ir smagių nesusipratimų.
Kai atkakli mokesčių inspektorė imasi dar vieno savo tyrimo, kurio sėkmė gali garantuoti vadovės postą, kelyje pasitaikęs žavus įtariamasis sumaišo visas kortas ir primena tikrąsias vertybes.
Filme pagrindinius vaidmenis atlieka Sandra Daukšaitė ir humoristas ir renginių bei TV laidų vedėjas Justinas Jankevičius, šį kartą nustebinęs puikiais aktoriniais sugebėjimais.
Filmas lietuvių kalba, be subtitrų.
Režisierius: Justinas Krisiūnas
Vaidina: Justinas Jankevičius, Sandra Daukšaitė-Petrulėnė, Akvilė Vitkūnaitė-Steponavičienė, Julius Žalakevičius, Aldona Vilutytė.
Organizatorius Šiaulių kultūros centras

Šiaulių kultūros centro Rėkyvos kultūros namai (Energetikų g. 7)

Radijo ir televizijos muziejaus 40-mečio renginys
2022-05-06 11:00 - 17:00
2022 m. gegužės 6 d., penktadienį, Radijo ir televizijos muziejuje (Vilniaus g. 174, Šiauliai) vyks muziejaus 40-mečiui paminėti skirtas renginys.

Jubiliejinio renginio programa:
11.00–13.00 val. Šiaulių bulvare, prie Radijo ir televizijos muziejaus, skambės iš magnetinės juostos ir vinilinių plokštelių atkuriamos lietuviškos estradinės dainos.
13.30 – 13.40 val. gėlių padėjimas ant muziejaus iniciatoriaus Jono Rimkevičiaus kapo K. Donelaičio kapinėse (K. Donelaičio g. 85, Šiauliai).
16.00 – 18.00 val. Jubiliejinis renginys Radijo ir televizijos muziejuje (Vilniaus g. 174, Šiauliai). Renginio metu prisiminsime muziejuje dirbusius darbuotojus, vykdytas veiklas, dalinsimės įspūdžiais ir prisiminimais.

Organizatorius – Šiaulių „Aušros“ muziejus

INFORMACIJA APIE RENGINĮ

Data:
2022-05-06

Laikas:
11.00–18.00 val.

Vieta:
Radijo ir televizijos muziejus

Adresas:
Vilniaus g. 174, Šiauliai

Tulpių žydėjimo šventė Burbiškio dvare
2022-05-07 13:00 - 17:00 | Burbiškio dvaro parkas
Gegužės 7 dieną Burbiškio dvaro parke (Burbiškio k., Pakalniškių sen., Radviliškio r. sav.) lankytojų laukia išskirtinis festivalis Lietuvoje – Tulpių žydėjimo šventė.
Dėl karantino ribojimų dvejus metus tradicinė Tulpių žydėjimo šventė nevyko. Pernai lankytojai buvo kviečiami į Tulpių žydėjimo vakarą bei grožėtis tulpių žydėjimu muziejaus darbo laiku. 2020 metais dėl pandemijos teko atšaukti dvaro festivalį.
Šiemet unikali šventė, vykstanti tik Burbiškio dvare, pripildyta atgimstančios gamtos energijos ir gyvybės, spalvingos tulpių jūros, muzikos garsų, įvairiausių pramogų, vėl laukia gausybės lankytojų, pasiilgusių žydėjimo magijos.
Šventė Burbiškio dvaro parke prasidės 12 valandą. Lankytojai kviečiami gėrėtis margaspalviais tulpių kilimais, mėgautis pasivaikščiojimu paslaptingais peizažinio parko takeliais ir romantiškais tilteliais, užsukti į tvenkinių salas, aplankyti muziejaus ekspozicijas ir džiaugtis grįžusiu pavasariu.
Iškilmingas šventės atidarymas vyks 13 valandą, lankytojus pasveikins garbūs svečiai.
Pavasarišką parką užlies meilės kupina muzika. 13 valandą 30 minučių Šv. Kristoforo kamerinis orkestras su atlikėju Justinu Lapatinsku atliks koncertinę programą „Gražiausios F. Sinatros dainos“, o 15 valandą 10 minučių „Gražiausias meilės dainas“ dovanos Jeronimas Milius ir Karina Krysko su Kauno bigbendu.
16 valandą 40 minučių į koncertą kvies Monique su grupe. 18 valandą muzikinę programą užbaigs Linas Adomaitis su ritmo grupe.
Šventę ves Justinas Daugėla.
Nuo 13 iki 17 valandos festivalio lankytojai bus laukiami meninėse ir edukacinėse erdvėse – įdomių, įtraukiančių, nekasdieniškų veiklų ras ir vaikai, ir suaugusieji.
Šventėje veiks senovinių automobilių, muziejaus istorijos ir kitos parodos, tautodailininkų bei kulinarinio paveldo mugė, numatyta įvairių pramogų.
Tulpės Burbiškio dvare – ilgametė tradicija, pavasarinės gėlės čia žydėjo ir XX amžiaus pradžioje. Idėja atgaivinti dvaro gėlyną kilo muziejaus įkūrėjui, ilgamečiam direktoriui Egidijui Prascevičiui. Pirmosios tulpės buvo pasodintos 1995 metais, dabar kolekcijoje skaičiuojama apie pusė tūkstančio tulpių veislių.
Autentiškumą puoselėjančiame Burbiškio dvare tulpės susodintos pagal XX amžiaus pradžios tradiciją – augalai tuomet sodinti klombose ir lysvėse. Ir daugiau nei po 100 metų tulpių žiedai Burbiškyje primena laiką, kai čia gyveno ir parką puoselėjo dvaro savininkai Baženskiai.
Daugyvenės kultūros istorijos muziejaus-draustinio kolektyvas primena: tulpės dvare žydės ne tik šventės dieną, bet apie 2–3 savaites (priklauso nuo orų), tad lankytojai kviečiami švęsti žydėjimą ir pavasarį gerokai ilgesnį laiką.
Bilieto kaina į šventę: suaugusiems – 10 eurų, moksleiviams – 5 eurai. Vaikai iki 7 metų įleidžiami nemokamai; fizinę (judėjimo) negalią turintys asmenys ir juos lydintis vienas asmuo į šventę įleidžiami nemokamai.
Daugyvenės kultūros istorijos muziejaus-draustinio inf.
